पुष्पलाल स्मृति ब्याडमिन्टन : प्रिन्स र प्रफुल सेमिफाइनलमा
पुलिसका बिष्णु कटुवाल र प्रिन्स दाहाल विराटनगरमा भइरहेको लिनिङ १२ औं पुष्पलाल स्मृति राष्ट्रिय वरीयता ब्याडमिन्टन प्रतियोगिताको सेमिफाइनलमा पुगेका छन् ।
विराटनगर — पुलिसका बिष्णु कटुवाल र प्रिन्स दाहाल विराटनगरमा भइरहेको लिनिङ १२ औं पुष्पलाल स्मृति राष्ट्रिय वरीयता ब्याडमिन्टन प्रतियोगिताको सेमिफाइनलमा पुगेका छन् ।शीर्ष १६ वरीयताभित्र रहेको पुरुष एकलमा विष्णुले एपीएफका देवराज रानालाई २४–२२, २१–१० ले र प्रिन्सले पुलिसकै सुनील जोशीलाई २१–११, २१–८ ले पराजित गर्दै अन्तिम चारमा स्थान बनाए ।सेमिफाइनल पुग्ने अन्य खेलाडीमा आर्मीका प्रफुल महर्जन र रुकेश महर्जन छन् । प्रफुलले कास्कीका विधान अधिकारीलाई २१–१४, २१–१२ र रुकेशले एपीएफका क्षितिज खनाललाई २२–२०, २१–१३ ले हराए । फाइनल पुग्नका लागि विष्णुले प्रफुल र प्रिन्सले रुकेशको सामना गर्नेछन् ।शीर्ष १२ वरीयताबाहेक महिला एकलतर्फ राष्ट्रिय च्याम्पियन आर्मीकी रसिला महर्जनले एपीएफकी सुनयना मुखियालाई २१–१६, २१–१३ ले पराजित गरिन् । उनले सेमिफाइनलमा एपिएफकी जेसिका गुरुङसँग भेट पक्का गरेकी छन् । आर्मीकी अनुमाया राईले पुलिसकी नीता लम्साललाई २१–१६, २१–१५ ले पराजित गरिन् । उनले अब आर्मीकै प्राथना देउवासँग प्रतिस्पर्धा गर्नेछिन् । पुरुष एकल शीर्ष बरियता १६ बाहेक आर्मीका हिमाल चन्दले एपीएफका अमन महर्जनलाई २१–१८, २२–२० ले र आर्मीका पविन लिनथेपले एपीएफका अरुण अधिकारीलाई २१–१८, २१–८ ले पराजित गर्दै सेमिफाइनल भेट पक्का गरे । एपीएफका प्रनिशसिंह ठकुरीले मोरङका विवेक चौधरीलाई २१–८, २१–१८ ले र एपीएफका सुजन थापाले उदयपुरका विनय चौधरीलाई २१–१४, २०–२२, २१–५ ले पराजित गर्दै सेमिफाइनल तय गरे । पुरुष यू–१७ तर्फ एपीएफका रोशन साउद, ललितपुरका लक्ष्मण राना, दाङका सनौला रैनी र आर्मीका अनिल मल्ल सेमिफाइनल पुगेका छन् । रोशनले आर्मीका अभय महरालाई २१–१४, २१–९ ले, लक्ष्मणले आर्मीका कविर केसीलाई १६–२१, २१–१८, २१–१३ ले, सनौलाले मोरङका सुप्रिम पन्तलाई २१–१७, २१–११ ले र अनिलले उदयपुरका विनय चौधरीलाई २६–२४, २१–१८ ले हराए ।यस्तै महिलातर्फ आर्मीर्की रिहाना शेरचनले वाकओभरबाट सेमिफाइनलमा स्थान बनाइन् । कास्कीकी निभा राईले पीएसबीसीकी आयुषा नेपाललाई २१–१८, २३–२१, आर्मीकी टिशारानी शाक्यले बेलटार ब्याडमिन्टन एकेडेमीकी नितिशा रोकाय मगरलाई २१–१७, २१–१० ले र ताप्लेजुङकी नुमा लिम्बुले एपिएफकी रन्जु रानालाई ११–२१, २२–२०, २१–१९ ले हराए ।५५ वर्षमाथिको युगलतर्फ सुनसरीका गणेश राई र भोजपुरका दानबहादुर तामाङको जोडी, कास्कीका रमेश भट्टचन र खोटाङका दीपक राईको जोडी, पाँचथरका रामराज आङदम्बे र सञ्जय भक्तराजको जोडी तथा बीबीसीका केशव कार्की र आरके सिंहको जोडी सेमिफाइनलमा पुगेका छन् ।